Kevin Bacon
Kevin Norwood Bacon (rođen 8. jula 1958. godine u Filadelfiji (SAD) američki filmski i pozorišni glumac. Rođen je kao najmlađi od šestero djece u vrlo bliskoj familiji. Uloga u filmu Footloose 1984. godine donijela mu je status tinejdžerske zvijezde i označila početak uspješne filmske, ali i muzičke karijere. Kao trinaestogodišnjak je znao da će postati glumac, a kao sedamnaestogodišnjak odlazi u New York gdje pohađa časove glume. Nikada (pa ni danas) nije pripadao 'Hollywoodskoj A listi', i mada su mu uloge bile zapažene, nisu osigurale znatan financijski dobitak. Debitirao je na Broadwayu 1983. u predstavi 'Slab Boys', gdje je glumio sa tada nepoznatim Sean Pennom i Val Kilmerom. Nakon Brodwaya glumi u sapunici 'Guiding Light'. 1978. debitira u filmu 'Animal House' koji mu ne donosi željenu slavu pa nastupa samo u manjim pozorišnim ulogama. Tokom 1980-ih glumi u nizu finansijski neuspješnih filmova. Na snimanju filma 'Lemon Sky' (1987.) upoznaje svoju suprugu Kyru Sedgwick s kojom danas ima sina Travisa i kćer Sosie. Tokom 1990-ih niže sve zapaženije uloge ('JFK', 'A Few Good Men' , 'Apollo 13' , 'The River Wild'), i postaje sve prepoznatljiviji filmskoj publici. Tek mu film 'Hollow Man' (2000.) donosi znatnu financijsku dobit.